קאלידו קוליבאלי

קאלידו קוליבאלי (בצרפתית: Kalidou Koulibaly; נולד ב-20 ביוני 1991) הוא כדורגלן סנגלי יליד צרפת, המשחק בעמדת הבלם באל-הילאל ובנבחרת סנגל. קוליבאלי נולד בסן-דייה-דה-ווז' שבצרפת, להורים מהגרים מסנגל. הוא מוסלמי, ושמו נגזר מהקוראן. החל את דרכו המקצועית בכדורגל בספורטינג סן-דייה, מועדון מקומי בצרפת. בנעוריו שיחק קוליבאלי במחלקות הנוער של ספורטינג סן-דייה ושל מץ שנחשבה לבכירה יותר בצרפת. בשנת 2010 הועלה לסגל הבוגר של מץ הצרפתית, חתם על חוזה בקבוצה לעונה אחת. את הופעת הבכורה שלו בבוגרים של המועדון, ערך ב-20 באוגוסט 2010. במהלך שנתיים בקבוצה הבוגרת של מץ רשם 42 הופעות ליגה וכבש שער אחד. ב-29 ביוני 2012 חתם על חוזה לארבע עונות בגנק הבלגית. ב-23 באוגוסט 2012 ערך קוליבאלי את הופעת הבכורה שלו במדי גנק בשלב הפלייאוף של הליגה האירופית בהפסד 1–2 ללוצרן השווייצרית. ב-23 בדצמבר, כבש את שער הבכורה שלו במדי גנק בהפסד קבוצתו 2–4 לאנדרלכט במסגרת הליגה הבלגית. הוא הפך לשחקן הרכב קבוע בגנק והיה לאחד הבלמים הבולטים של הקבוצה ורשם 64 הופעות ליגה בהן כבש שלושה שערים. ב-2 ביולי 2014 חתם על חוזה לחמש עונות בנאפולי מהסרייה א' האיטלקית, ששילמה עבורו שישה וחצי מיליון ליש"ט. ב-19 באוגוסט ערך את הופעת הבכורה שלו במדי נאפולי במסגרת שלב הפלייאוף בליגת האלופות בתיקו 1-1 נגד אתלטיק בילבאו הספרדית. ב-24 בספטמבר, כמעט חודש לאחר שערך את הופעת הבכורה שלו במדי נאפולי, כבש קוליבאלי את שער הבכורה שלו בקבוצה בתיקו 3-3 עם פלרמו. ב-22 באפריל 2018 כבש שער ניצחון בדקה ה-90 נגד יובנטוס. שער זה קירב את קבוצתו לנקודה אחת בלבד מיובנטוס שבמקום הראשון בסרייה א'. ב-31 באוגוסט 2019 כבש קוליבאלי שער עצמי בדקה ה-90 נגד יובנטוס שהעניק לה ניצחון 3–4, זאת אחרי שקבוצתו נאפולי חזרה מפיגור 0–3 עד כדי שוויון 3-3. ב-16 ביולי 2022 חתם לארבע שנים בצ'לסי מהפרמייר ליג האנגלית. ב-6 באוגוסט ערך הופעת בכורה בניצחון 0–1 על אברטון. שבוע לאחר מכן כבש שער בכורה בתיקו 2-2 נגד טוטנהאם הוטספר. ב-25 ביוני 2023 חתם קוליבאלי באל-הילאל הסעודית. קאלידו קוליבאלי נולד וגדל בצרפת להורים סנגלים, ולכן היה רשאי לבחור אם לייצג את נבחרת סנגל או נבחרת צרפת. בשנת 2011 החל לשחק עם נבחרת צרפת הצעירה עד גיל 20. בשנת 2015 החליט כי הוא עובר לייצג את נבחרת סנגל, עמה השתתף בגביע אפריקה לאומות 2017. הוא נכלל בסגל נבחרת סנגל לטורניר מונדיאל 2022 שנערך בקטאר. נכלל בסגל נבחרת סנגל לטורניר גביע אפריקה לאומות 2023. גנק הגביע הבלגי: 2012/2013 נאפולי הגביע האיטלקי: 2019/2020 הסופר קאפ האיטלקי: 2014 נבחרת סנגל גביע אפריקה לאומות: 2021 אישיים נבחרת השנה באפריקה (2): 2018, 2019 מדיה וקבצים בנושא קאלידו קוליבאלי בוויקישיתוף קאלידו קוליבאלי, ברשת החברתית פייסבוק קאלידו קוליבאלי, ברשת החברתית אקס (טוויטר) קאלידו קוליבאלי, ברשת החברתית אינסטגרם קאלידו קוליבאלי, באתר Transfermarkt קאלידו קוליבאלי, באתר Soccerway קאלידו קוליבאלי, באתר BDFutbol קאלידו קוליבאלי, באתר WorldFootball.net קאלידו קוליבאלי, באתר National Football Teams קאלידו קוליבאלי, באתר FootballDatabase.eu מיכאל יוכין, ‏באיחור אופנתי: קוליבאלי מגיע לצ'לסי בגיל 31, באתר ONE‏, 18 ביולי 2022 https://football-italia.net/koulibaly-passes-chelsea-medical/ KOULIBALY PASSES CHELSEA MEDICAL "We Are All Brothers". The Players’ Tribune. 27 ביוני 2019. נבדק ב-28 ביוני 2019. {{cite news}}: (עזרה) Koulibaly completes Chelsea move, www.chelseafc.com (באנגלית בריטית) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)